CONTRACT DE SERVICII

Nr. _________ data _________________

  1. Preambul

În temeiul Legii nr. 98/2016 privind achizițiile publice, cu modificările și completările ulterioare și a Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a încheiat prezentul contract de servicii,

    Între
JUDEŢUL VASLUI, adresa sediului: Consiliul Județean Vaslui, municipiul Vaslui,             str. Ştefan cel Mare, nr. 79, cod poștal: 730168, județul Vaslui, România, telefon : 0235/361089,   fax : 0235/361090, cod de înregistrare fiscală: 3394171, cont ………………………………………, deschis la Trezoreria Vaslui, reprezentat legal de domnul Dumitru BUZATU, având funcția de  Preşedinte al Consiliului Judeţean Vaslui, în calitate de achizitor, pe de o parte,
    și

…………………………....................................... (denumirea operatorului economic), cu sediul în ……………………………………………, tel/fax:……………………………………., număr de înmatriculare ……………, în ……………. cod de înregistrare fiscală  ………………, cont ………………………………….. deschis la …….…………………………………… reprezentată prin domnul/doamna ............................................................................……………… (numele şi prenumele  conducătorului), având funcţia de ............................................., în calitate de prestator, pe de altă parte.

    2. Definiții
2.1. - În prezentul contract următorii termeni vor fi interpretaţi astfel:
a. achizitor şi prestator - părţile contractante, aşa cum sunt acestea numite în prezentul contract; 

b. contract - prezentul contract şi toate anexele sale;

c. documentaţie de atribuire - documentaţia ce cuprinde toate informaţiile legate de obiectul acestui contract de achiziţie publică şi de procedura de atribuire a acestuia, inclusiv caietul de sarcini; 

d. ofertă - actul juridic prin care operatorul economic îşi manifestă voinţa de a se angaja din punct de vedere juridic în acest contract de achiziţie publică; oferta cuprinde propunerea financiară şi propunerea tehnică. În cazul prezentului contract, oferta va desemna propunerea tehnică şi cea financiară acceptate de către achizitor şi pe baza cărora a avut loc atribuirea acestui contract;

e. operator economic - oricare prestator de servicii persoană fizică/juridică, de drept public sau privat, ori grup de astfel de persoane cu activitate în domeniu, care oferă în mod licit pe piaţă servicii;

f. propunere financiară - parte a ofertei ce cuprinde informaţiile cu privire la preţ, tarif, alte condiţii financiare şi comerciale corespunzătoare satisfacerii cerinţelor solicitate prin documentaţia de atribuire; 

g. propunere tehnică - parte a ofertei elaborată pe baza cerinţelor din caietul de sarcini cuprins în documentaţia de atribuire; 

h. specificaţii tehnice - descrierea serviciilor ce trebuie prestate sub contract, şi orice modificări sau adăugiri ale acestora în conformitate cu prevederile Contractului;

i. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

j. servicii - activităţile a căror prestare face obiectul contractului;

k. forţa majoră - un eveniment mai presus de controlul părţilor, care nu se datoreaza greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligatiilor uneia din parti;

l. zi - zi calendaristica; an - 365 de zile.

3. Interpretare
3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.
3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.
3.3. - În prezentul contract, cu excepţia situaţiilor când contextul cere altfel sau a unei prevederi contrare: cuvintele care desemnează persoane vor include persoane fizice/juridice şi orice organizaţie având capacitate juridică. 

3.4. - Referinţele la orice acte normative se consideră a face referire şi la orice alte acte normative subsecvente prin care acestea sunt modificate. 

3.5. - Cu excepţia cazului când se prevede altfel în contract, acesta obligă nu numai la ceea ce este expres prevăzut prin clauzele sale, ci şi la toate urmările pe care legea, obiceiul sau echitatea le dă obligaţiei respective, după natura sa. 
Clauze obligatorii

    4. Obiectul principal al contractului
4.1. – Obiectul contractului: servicii  pentru implementarea instrumentului de management al performanței BSC la nivelul instituției Consiliului Județean Vaslui și servicii pentru derularea programului de instruire specifică pentru implementarea BSC în cadrul proiectului „Calitate și Performanță: strategie de management la Consiliul Judeţean Vaslui”, Cod SIPOCA 109, Cod CPV 79411000-8 și 80530000-8.
4.2. - Prestatorul se obligă să presteze serviciile conform prevederilor din caietul de sarcini, în perioada/perioadele convenite și în conformitate cu obligațiile asumate prin prezentul contract.
4.3. - Achizitorul se obligă să plătească prețul convenit în prezentul contract pentru serviciile prestate.
    5. Prețul contractului
5.1. - Prețul convenit pentru îndeplinirea contractului, plătibil prestatorului de către achizitor, este de .............................. lei, la care se adaugă TVA .......................... lei, .
	Nr. 

crt
	Denumire serviciu 
	Cantitate

serviciu
	Preț unitar

 lei

fără TVA
	Total valoare lei fără TVA
	TVA

Lei 

	A.
	Servicii pentru implementarea instrumentului de management al performanței BSC la nivelul instituției Consiliului Județean Vaslui
	1
	
	
	

	Subtotal categoria de servicii A 
	
	
	
	

	B.
	Servicii pentru derularea programului de instruire specifică pentru implementarea BSC
	1
	
	
	

	Subtotal categoria de servicii B
	
	
	
	

	Total  
	
	
	
	


    6. Durata contractului
6.1. – Durata prezentului contract este de la  data de semnării de către ambele părți până la finalizarea perioadei de implementare a proiectului, respectiv 28.05.2019.
6.2. – În cazul extinderii perioadei de implementare a proiectului, durata contractului se va prelungi automat prin act adițional, fără majorarea acestuia.   
    7. Executarea contractului
7.1. - Executarea contractului: în cel mai scurt timp după emiterea/transmiterea ordinului de începere, conform  termenelor specificate în caietul de sarcini.

7.2. - Termenul de prestare a serviciilor este de maxim 8 luni. 

    8. Documentele contractului

8.1. - Documentele contractului sunt:

a. propunerea tehnică

b. propunerea financiară;

c. caietul de sarcini;

d. acte adiționale, dacă există;

8.2. - Documentele contractului constituie anexe – părţi integrante a prezentului contract.

8.3. - Orice contradicţie ivită între documentele contractului se va rezolva prin aplicarea ordinei de prioritate stabilită la art. 8.1. In cazul in care, pe parcursul indeplinirii contractului, se constata faptul ca anumite elemente sunt inferioare sau nu corespund cerintelor prevazute in caietul de sarcini, prevalează prevederile caietului de sarcini.
    9. Obligatiile principale ale prestatorului

9.1. - Prestatorul se obligă sa presteze serviciile la standardele, normativele şi legislaţia în vigoare.
9.2. - Prestatorul se obligă să presteze serviciile pe bază de ordin de începere emis/transmis de către achizitor. 
9.3. - Prestatorul se obligă să despăgubească achizitorul împotriva oricăror:
i. reclamatii si actiuni în justitie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu serviciile achizitionate; si

ii. daune-interese, costuri, taxe si cheltuieli de orice natura, aferente, cu exceptia situatiei în care o astfel de încalcare rezulta din respectarea caietului de sarcini întocmit de catre achizitor.
9.4. - Prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 
9.5. - Prestatorul se obligă să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract, astfel încât să se asigure derularea eficientă a activităţilor. 

9.6. - Prestatorul se obligă să remedieze, pe cheltuiala proprie, la cererea achizitorului şi în termenul indicat de acesta, orice deficienţă în prestarea serviciilor cauzată de neîndeplinirea obligaţiilor sale contractuale. 

9.7. - Prestatorul este obligat să respecte instrucţiunile transmise de către achizitor, ca şi cum acestea ar fi parte a contractului însuşi, clauzele prezentului contract fiind aplicabile în integralitate.  

9.8. - Prestatorul rămâne răspunzător pentru orice încălcare a obligaţiilor sale contractuale şi după încetarea contractului, pentru perioada prevăzută în acest sens de legislaţia românească aplicabilă. 

9.9. - Prestatorul se obligă să prezinte toate informatiile/documentele solicitate de către persoanele autorizate și/sau organismele prevăzute la alin. 20 din Contractul de finanțare nr. 46/29.01.2018 (Autoritati Nationale cu atributii verificare, control și audit, Serviciile Comisiei Europene, Curtea Europeană de Conturi, Serviciul specializat al Comisiei Europene - Oficiul European pentru Lupta Antifrauda - OLAF, Departamentul pentru Lupta Antifauda - DLAF).
9.10. - Codul de conduită al prestatorului:

(1) Prestatorul are obligaţia de a acţiona în orice circumstanţă cu obiectivitate şi imparţialitate, ca un bun şi loial consilier al achizitorului, în conformitate cu regulile etice şi deontologice ale profesiei sale, precum şi cu discreţia necesară. În special, prestatorul se va abţine de la a face orice declaraţii publice în legătură cu contractul sau serviciile prestate în cadrul acestuia fără aprobarea prealabilă în acest sens, în scris, a achizitorului, precum şi de la a se angaja în orice activitate care vine în conflict cu obligaţiile asumate faţă de achizitor prin acest contract. Prestatorul nu are dreptul de a angaja achizitorul în orice fel fără asentimentul scris al acestuia, obţinut în prealabil, şi va face acest lucru cunoscut terţilor ori de câte ori este cazul. 


(2) Prestatorul se obligă să respecte şi să se conformeze tuturor prevederilor legislaţiei româneşti relevante în vigoare, şi garantează că personalul propriu şi dependenţii acestora respectă şi se conformează acestor prevederi legale. De asemenea, prestatorul va respecta standardele esenţiale de muncă, convenţiile cu privire la libertatea de asociere şi negocieri colective, eliminarea muncii forţate şi a discriminării la locul de muncă şi abolirea muncii copiilor. 


(3) Pe întreaga durată a contractului, prestatorul şi personalul acestuia vor respecta drepturile omului şi libertăţile cetăţeneşti, şi se angajează să nu aducă atingere în nici un fel practicilor politice, culturale şi religioase din România. 


(4) În cazul în care prestatorul şi/sau oricare dintre subcontractorii, personalul, agenţii sau dependenţii săi, va primi sau accepta să primească, şi/sau va oferi sau va accepta să dea sau să procure vreunei persoane orice cadou, gratuitate, comision sau mită ca stimulent sau recompensă pentru a face sau a nu face orice act, şi/sau pentru a favoriza sau defavoriza orice persoană în legătură cu acest contract sau orice alt contract cu achizitorul, acesta din urmă are dreptul de a rezilia contractul cu solicitarea de daune-interese, fără ca prin aceasta însă să se aducă vreun prejudiciu oricăror drepturi câştigate de prestator în baza acestui contract. 


(5) Plăţile efectuate de către achizitor către prestator în baza acestui contract reprezintă singurul venit sau beneficiu pe care prestatorul are dreptul să îl obţină în legătură cu acest contract. Nici prestatorul nici personalul acestuia nu va accepta orice comision, reducere, alocaţie, plată indirectă sau orice alt venit/beneficiu în legătură cu sau ca rezultat al îndeplinirii obligaţiilor prevăzute în acest contract. 


(6) Executarea acestui contract nu trebuie să dea naştere unor cheltuieli comerciale neobişnuite. Dacă astfel de cheltuieli apar, contractul poate înceta conform art.19 din prezentul Contract. Sunt considerate cheltuieli comerciale neuzuale:

(i) comisioanele care nu sunt menţionate în Contract sau care nu rezultă dintr-un contract valabil încheiat referitor la prezentul Contract,

(ii) comisioanele care nu corespund unor servicii executate şi legitime, 

(iii) comisioanele plătite unui destinatar care nu este în mod clar identificat sau 

(iv) comisioanele plătite unei persoane care potrivit tuturor aparenţelor este o persoană interpusă. 

(7) Achizitorul are dreptul de a efectua orice verificări documentare şi la faţa locului pe care le consideră necesare în scopul analizării existenţei unor cheltuieli comerciale neobişnuite.   

9.11. - Conflictul de interese: 

(1) Prestatorul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării acestui contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, ori ale altor legături sau interese comune. Oricare ar fi situaţia, apariţia unui conflict de interese trebuie notificată de către prestator imediat achizitorului, în scris. 


(2) Prestatorul va garanta că personalul său, inclusiv cel de conducere, nu se află într-o situaţie care poate da naştere unui conflict de interese. Prestatorul va înlocui, imediat şi fără nici un fel de compensaţie din partea achizitorului, orice membru al personalului său care se află într-o astfel de situaţie.


(3) Prestatorul se va abţine de la orice legături şi relaţii, comerciale sau de altă natură, care au sau pot avea ca efect compromiterea independenţei sale sau cea a personalului său. În cazul în care prestatorul nu poate menţine această independenţă, achizitorul are dreptul de a rezilia contractul, fără obligaţia notificării formale a prestatorului şi fără a aduce atingere dreptului achizitorului de a solicita despăgubiri pentru orice daune suferite ca urmare a acestei situaţii. 


(4) Achizitorul îşi rezervă dreptul de a verifica dacă măsurile luate de prestator în conformitate cu prevederile acestui articol sunt adecvate şi de a solicita luarea de măsuri suplimentare dacă va considera necesar. 
9.12. – Prestatorul poartă întreaga răspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de echipamentele tehnice (utilaje, instalatii etc) si de munca, procedeelor tehnologice utilizate, sau de catre lucratorii sai si cei apartinand societatilor care desfasoara activitati impreuna cu prestatorul (asociati, subcontactori etc), in conformitate cu prevederile Legii nr. 319/2006 a securităţii şi sănătăţii în muncă si Hotărârii nr. 1425/2006 pentru aprobarea Normelor metodologice de aplicare a prevederilor <LLNK 12006   319 10 201   0 52>Legii securităţii şi sănătăţii în muncă nr. 319/2006, precum si orice modificare legislativa aparuta pe timpul desfasurarii contractelor.

    10. Obligațiile principale ale achizitorului
10.1. - Achizitorul se obligă să recepționeze, potrivit clauzei 15, serviciile prestate în termenul convenit.
10.2. - Achizitorul are obligatia de a efectua plata către prestator in termen de 30 zile de la primirea facturii/facturilor. 
10.3. - Plata serviciilor prestate și recepționate se va efectua, în conformitate cu propunerea financiară, după cum urmează:
· Servicii pentru implementarea instrumentului de management al performanței BSC la nivelul instituției Consiliului Județean Vaslui: în 3 tranșe corespunzătoare celor 3 etape de prestare a serviciilor;
· Servicii pentru derularea programului de instruire specifică pentru implementarea BSC: în tranșă unică după derularea programului de instruire specifică pentru implementarea BSC.
10.4. - Nu se decontează alte cheltuieli (transport, diurna, cazare, masa etc.).

10.5. - Dacă achizitorul nu onorează facturile în termen de 14 zile de la expirarea perioadei prevăzute la clauza 10.2., prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în 3 zile .
    11. Sancțiuni pentru neîndeplinirea culpabilă a obligațiilor
11.1 – În cazul în care, din vina sa exclusivă, prestatorul nu îşi execută, execută cu întârziere sau execută necorespunzător obligațiile asumate prin prezentul contract, atunci achizitorul are dreptul de a deduce din prețul contractului, ca penalități o sumă echivalentă cu o cotă procentuală din prețul contractului, respectiv 0,04% din prețul contractului fără TVA, pe fiecare zi întârziere până la îndeplinirea efectivă a obligațiilor sau, dacă este cazul, până la rezilierea contractului.

11.2 - In cazul in care achizitorul nu onorează facturile in termenul prevăzut la art. 10.2., atunci acesta are obligația de a plăti, ca penalități, o sumă echivalentă cu o cotă procentuală din plata neefectuată, stabilită la 0,04% pe zi de întârziere, până la îndeplinirea efectivă a obligațiilor.

11.3 - Nerespectarea de către părți a obligațiilor prevăzute în prezentul contract dă dreptul părții lezate să considere contractul de drept reziliat fără nicio altă formalitate şi fără nicio altă procedură judiciară sau extrajudiciară, precum și dreptul de a pretinde plata de daune-interese. 

11.4 - Achizitorul își rezervă dreptul de a renunța oricând la contract, printr-o notificare scrisă adresată prestatorului, fără nicio compensație, de la deschiderea falimentului împotriva acestuia în condițiile Legii nr. 85/2014 privind procedurile de prevenire a insolvenței și de insolvență, cu condiția că această renunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunțării unilaterale a contractului.

11.5 - Părțile declară în mod expres că acceptă clauzele indicate la 11.3 și 11.4.

11.6 - In cazul in care prestatorul a invocat susținerea unui/unor terț/terți susținători privind îndeplinirea criteriilor referitoare la situaţia financiara si/sau criteriilor privind capacitatea tehnica si profesionala, prestatorul si terțul/terții susținător/susținători răspund in mod solidar pentru executarea contractului. Răspunderea solidara a terțului/terților susținător/susținători se va angaja sub condiția neîndeplinirii de către acesta/aceștia a obligațiilor de susținere asumate prin angajament.

11.7 - In cazul în care  prestatorul întâmpină dificultăți pe parcursul executării contractului, iar susținerea acordată de unul sau mai muli terți vizează îndeplinirea criteriilor referitoare la capacitatea economica si financiara si/sau capacitatea tehnica si profesionala, terțul este obligat in baza actului juridic încheiat (angajamentul ferm) sa substituie prestatorul pentru a duce la îndeplinire acea parte a contractului ce face obiectul angajamentului ferm.

11.8 - Achizitorul are dreptul să urmărească orice pretenție la daune pe care prestatorul ar putea sa le aibă împotriva terțului susținător pentru nerespectarea obligațiilor asumate prin angajamentul ferm.

Clauze specifice

    12. Garanția de bună execuție a contractului

12.1 – Prestatorul se obligă să constituie garanția de bună execuție a contractului în cuantum de 10% din prețul contractului, fără TVA, în cel mult 5 zile lucrătoare de la semnarea contractului de către ambele părți și anterior emiterii de către achizitor a ordinului administrativ de începere.
(Se precizează modul de constituire, cuantumul perioada de constituire a garanției de bună execuție. Modalitatea de constituire a garanției de buna execuție va fi comunicata de către ofertantul câștigător înainte de semnarea contractului. Perioada de valabilitate a garanției de bună execuție trebuie să acopere perioada de timp până la data prestării și recepționării integrale a serviciilor, respectiv 28.05.2019.)

12.2. – În situația în care părțile convin prelungirea duratei contractului pentru orice motiv (inclusiv forța majoră) prestatorul are obligația de a prelungi valabilitatea garanției de bună execuție în maxim 5 zile lucrătoare de la data intrării în vigoare a actului adițional.

12.3. – Achizitorul are dreptul de a emite pretenții asupra garanției de bună execuție în limita prejudiciului creat, dacă prestatorul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție achizitorul are obligația de a notifica acest lucru prestatorului precizând totodată obligațiile care nu au fost respectate.
12.4. – Achizitorul se obligă să restituie garanția de bună execuție în cel mult 14 zile de la data îndeplinirii de către prestator a obligațiilor asumate prin prezentul contract, dacă nu a ridicat până la acea dată pretenții asupra ei.  

    13. Alte responsabilități ale prestatorului
13.1. - (1) Prestatorul are obligatia de a executa serviciile prevazute în contract cu profesionalismul si promptitudinea cuvenite angajamentului asumat şi în conformitate cu prevederile standardelor, normativelor si legislatiei in vigoare.
           (2) Prestatorul se obligă să supravegheze prestarea serviciilor, să asigure resursele umane, materialele, instalatiile, echipamentele si orice alte asemenea, fie de natura provizorie, fie definitiva, cerute de și pentru contract, în masura în care necesitatea asigurarii acestora este prevăzută în contract sau se poate deduce în mod rezonabil din contract.

13.2. - Prestatorul este pe deplin responsabil pentru execuția serviciilor în conformitate cu cerintele din caietul de sarcini. Totodată, este răspunzător atât de siguranta tuturor operatiunilor si metodelor de prestare utilizate, cat si de calificarea personalului folosit pe toată durata contractului.

 13.3.- Confidențialitatea contractului se va face cu respectarea dispozitiilor legale privind liberul acces la informațiile de interes public și protectia datelor cu caracter personal.
   14. Alte responsabilităţi ale achizitorului

14.1. - Achizitorul se obliga sa puna la dispozitia prestatorului orice facilitati si/sau informatii pe care acesta le-a cerut si pe care le considera necesare îndeplinirii contractului.

14.2.- Confidentialitatea contractului se va face cu respectarea dispozitiilor legale privind liberul acces la informațiile de interes public și protecția datelor cu caracter personal.

    15. Recepție și verificări

15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini, precum si cu prevederile standardelor, normativelor si legislatiei in vigoare.

15.2. - Verificarile vor fi efectuate în conformitate cu prevederile din prezentul contract. Achizitorul are obligatia de a notifica, în scris, prestatorului identitatea reprezentantilor sai împuterniciti pentru acest scop.
15.3. - Operaţiunile recepției se vor efectua imediat  din partea prestatorului si implică: 
· identificarea serviciilor prestate; 

· verificarea respectării condițiilor de prestare conform specificaţiilor din caietul de sarcini; 

· constatarea eventualelor deficiențe.
15.4.- Prestatorul are obligația de a remedia imediat eventualele neconformități. 

15.5.- Procesul - verbal de recepţie a serviciilor prestate va fi semnat de către achizitor, sub rezerva remedierii tuturor deficienţelor/neconcordanţelor constatate.

    16. Incepere, finalizare, întârzieri, sistare
16.1. - (1) Prestatorul are obligatia de a începe prestarea în cel mai scurt timp după semnarea contractului și emiterea/transmiterea ordinului de începere, execuția contractului realizându-se fără a depăși termenul maxim de prestare specificat în caietul de sarcini, anexă la prezentul contract.

             (2) In cazul în care prestatorul suferă întârzieri si/sau suporta costuri suplimentare, datorate în exclusivitate achizitorului, părțile vor stabili de comun acord:

a) prelungirea perioadei de prestare a serviciului; si

b) totalul cheltuielilor aferente, daca este cazul, care se vor adauga la prețul contractului.
16.2. - (1) Serviciile prestate în baza contractului sau, dacă este cazul, oricare faza a acestora prevazuta a fi terminata într-o perioada stabilită trebuie finalizate în termenul convenit de parti, termen care se calculează de la data semnării contractului sau după caz de la emiterea ordinului de începere.
             (2) In cazul în care:

i) orice motive de întârziere, ce nu se datoreaza prestatorului; sau

ii) alte circumstante neobișnuite, susceptibile de a surveni altfel decât prin încalcarea contractului de către prestator, 
îndreptățesc prestatorul de a solicita prelungirea perioadei de prestare a serviciilor sau a oricarei faze a acestora, atunci partile vor revizui, de comun acord, perioada de prestare si vor semna un act aditional.

16.3. - Dacă pe parcursul îndeplinirii contractului prestatorul nu respecta durata de prestare, acesta are obligatia de a notifica acest lucru, în timp util, achizitorului. Modificarea datei/perioadelor de prestare asumate se face cu acordul părților.
16.4. - In afara cazului în care achizitorul este de acord cu o prelungire a duratei, orice întârziere în îndeplinirea contractului da dreptul achizitorului de a solicita penalități prestatorului.

     17. Ajustarea prețului contractului

17.1. - Pentru serviciile prestate, plățile datorate de achizitor prestatorului sunt tarifele declarate în propunerea financiară, anexă la contract.
17.2. Preţul contractului poate fi ajustat, în condiţiile art. 221 din Legea nr. 98/2016 privind achizitiile publice, numai în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creşterea/diminuarea costurilor pe baza cărora s-a fundamentat prețul contractului.

   18. Amendamente
18.1. - Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.
18.2. - Modificarea nu va privi acele clauze a caror modificare ar conduce la creerea unui avantaj in comparatie cu ceilalti ofertanti.
18.3. - Modificarea contractului se va putea efectua in conditiile prevazute la art. 221 din Legea nr. 98/2016 privind achizitiile publice, cu modificările și completările ulterioare.
     19. Încetarea și rezilierea contractului

19.1.- Prezentul contract încetează, în condițiile legii, prin executarea, de către ambele părţi, a tuturor obligațiilor ce le revin conform contractului, prin acordul părților sau ca urmare a dispariției, fără vina nici uneia dintre părți, a unui element esențial al contractului, astfel cum acesta este definit în legislația aplicabilă.
19.2. - Prezentul contract va înceta automat daca în termen de 30 de zile de la data emiterii ordinului administrativ de începere, Prestatorul nu a demarat execuția contractului în cauză.
19.3. - Încetarea prezentului contract în condițiile art.19.2 și 19.3. nu va produce niciun fel de efecte asupra altor drepturi ale achizitorului și prestatorului dobândite în baza prezentului contract. 
19.4. - Suplimentar față de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:

a) Prestatorul nu își îndeplinește obligațiile în conformitate cu termenele asumate prin prezentul Contract;

b) Prestatorul refuză sau omite să aducă la îndeplinire dispozițiile emise de către achizitor sau de către reprezentantul său autorizat; 
c) Prestatorul cesionează Contractul de servicii sau subcontractează fără a avea acordul scris al Achizitorului;

d) Prestatorul face obiectul unei proceduri de insolvență, dizolvare, administrare judiciară sau sub controlul altei autorități, a încheiat o înțelegere cu creditorii privind plata datoriilor, și-a suspendat activitatea, sau se află într-o situație asemănătoare rezultând dintr-o procedură similară reglementată de legislația sau reglementările la nivel național;

e) Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt înregistrate într-un act adițional la prezentul Contract;

h) Apariția oricărei alte incapacități legale care să împiedice executarea Contractului de servicii;

i) Prestatorul nu furnizează garanțiile sau asigurările solicitate, sau persoana care furnizează garanția sau asigurarea nu este în măsură să își îndeplinească angajamentele;

j) Împotriva Prestatorului a fost pronunțată o hotărâre având autoritate de lucru judecat cu privire la frauda, corupție, implicarea într-o organizație criminală sau orice altă activitate ilegală în dauna intereselor financiare ale CE; 

k) Valorificarea de către Achizitor a rezultatelor prestațiilor este grav compromisă ca urmare a întârzierii prestațiilor din vina Prestatorului;

l) Apariția oricărei alte incapacități legale care să împiedice executarea Contractului.
19.5. - Oricare dintre părți încalcă prevederile Contractului de servicii prin neîndeplinirea  unei/unor obligații care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptățită la următoarele remedii:

a) despăgubiri; şi/sau

b) rezilierea Contractului de servicii.
19.6. - Despăgubirile pot fi:

a) Despăgubiri Generale; si/sau

b) Penalităţi contractuale.

19.7. - Dacă achizitorul reziliază contractul de servicii, are dreptul la daune-interese și va fi îndreptăţit să recupereze de la prestator fără a renunţa la celelalte despăgubiri la care este îndreptăţit potrivit prevederilor contractului, orice pierdere sau prejudiciu suferit.
19.8. - În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Prestatorului sau poate executa garanţia de bună execuţie, în conformitate cu prevederile art. 12.

19.9. - Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.

19.10. -  Achizitorul are dreptul de a denunta unilateral contractul in cazul aparitiei unei situatii pentru care se aplica prevederile art. 222 din Legea  nr. 98/2016 privind achizițiile publice, cu modificările și completările ulterioare.

19.11. -  Fără a aduce atingere dispozițiilor dreptului comun privind incetarea contractelor sau dreptului autoritatii contractante de a solicita constatarea nulitatii absolute a contractului de achizitie publica, in conformitate cu dispozitiile dreptului comun, achizitorul are dreptul de a denunta unilateral contractul in perioada de valabilitate a acestuia in una din urmatoarele situatii:

a) executantul se afla, la momentul atribuirii contractului, in una din situatiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016, privind achizitiile publice, cu modificările și completările ulterioare;

b) contractul nu ar fi trebuit atribuit executantului, avand in vedere o incalcare grava a obligatiilor care rezulta din legislatia  europeana relevanta si care a fost constatata printr-o decizie a Curtii de Justitie a Uniunii Europene.

20. Subcontractanți

20.1. - Prestatorul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul.

20.2. - (1) Prestatorul are obligația de a prezenta la încheierea contractului toate contractele încheiate cu subcontractanții desemnați.

             (2) Lista subcontractanților, cu datele de recunoaștere ale acestora, precum și contractele încheiate cu aceștia se constituie în anexe la contract.

20.3. - (1) Prestatorul este pe deplin răspunzător față de achizitor de modul în care îndeplinește contractul.

            (2) Subcontractantul este pe deplin răspunzător față de prestator de modul în care își îndeplinește partea sa din contract.

            (3) Prestatorul are dreptul de a pretinde daune-interese subcontractanților dacă aceștia nu își îndeplinesc partea lor din contract.
20.4. - Pe parcursul derulării contractului, contractantul nu are dreptul de a înlocui subcontractanții nominalizați în oferta fără acceptul autorităţii contractante, iar eventuala înlocuire a acestora nu trebuie sa conducă la modificarea propunerii tehnice sau financiare iniţiale.
20.5. - Executantul poate schimba oricare subcontractant numai daca acesta nu și-a îndeplinit partea sa din contract.
20.6. - Pe parcursul derulării contractului, contractantul are dreptul de a introduce noi subcontractanții, daca derularea contractului o impune, numai cu acceptul achizitorului. Introducerea de noi subcontractanți nu trebuie sa conducă la modificarea propunerii tehnice sau financiare inițiale, pe baza cărora s-a încheiat contractul.

     21. Cesiunea
21.1 - Prestatorul are obligația de a nu transfera total sau parțial obligațiile sale asumate prin prezentul contract.
21.2. - Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului Civil si ale Legii nr. 98/2016 privind achizițiile publice, cu modificările si completările ulterioare.

21.3. - Cesiunea este valabilă numai cu acceptul prealabil exprimat in scris al achizitorului, cu respectarea prevederilor art. 6^1 din OUG nr. 146/2002 privind formarea si utilizarea resurselor derulate prin trezoreria statului.

21.4. - Solicitările de plată către terţi pot fi onorate numai după operarea unei cesiuni în condiţiile prevăzute la 21.2 si 21.3.

21.5. - Cesiunea de creanta in favoarea subcontractantilor.


(1) In conditiile in care subcontractantul/subcontractantii nominalizati in oferta si-au exprimat optiunea, prin contractul incheiat cu prestatorul – anexa la prezentul Contract – de a fi platiti direct de catre achizitor pentru partea/partile din contract pe care o indeplineste/indeplinesc, aceasta plata va opera daca sunt respectate urmatoarele conditii :

a) prin oferta sa, prestatorul a indicat denumirea subcontractantilor si date de contact ale acestora, partea/partile din contract care urmeaza sa fie indeplinita/ indeplinite de catre acestia, valoarea la care se ridica partea/partile respectiva/respective, precum si acordul subcontractantilor cu privire la aceste aspecte ;

b) subcontractanții au adresat achizitorului o solicitare scrisa, pana la data incheierii contractului de achizitie publica sau la momentul introducerii acestora in contractul de achizitie publica, dupa caz, cu privire la efectuarea platii directe ;

c) în contractele de subcontractare incheiate intre prestator si subcontractanti sunt prevazute clauze, fara echivoc, privind cesionarea de catre prestator a creantelor rezultate din prezentul contract de achizitie corespunzatoare partii din contract indeplinita de subcontractant, conditiile si momentul la care eventuala cesiune isi produce efectele ;
d) achizitorul a fost notificat in scris de catre prestator sau de catre subcontractantul acestuia cu privire la momentul transferului creantei si la valoarea creantei ;

e) subcontractanții au confirmat prin documente agreate de cele 3 parti (achizitor, prestator si subcontractant) ca au executat partea din acordul de subcontractare la care s-au angajat. 

(2) Dispozitiile alin. (1) nu diminuează răspunderea prestatorului in ce priveste modul de indeplinire a prezentului contract.

(3) Prestatorul are obligatia de a notifica achizitorului orice modificari ale informatiilor prevazute la alin. (1) lit. a) a prezentului articol, survenite pe durata contractului.

    22. Forța majoră

22.1. - Forța majoră este constatată de o autoritate competentă.
22.2. - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

22.3. - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

22.4. - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

22.5. - Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna dintre părți să poată pretindă celeilalte daune-interese.

    23. Soluționarea litigiilor

23.1. - Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neîntelegere sau disputa care se poate ivi între ei în cadrul sau în legatură cu îndeplinirea contractului.

23.2. - Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din Romania.

23.3. - Procesele și cererile privind acordarea  despăgubirilor pentru repararea prejudiciilor cauzate in cadrul procedurii de atribuire, precum si cele privind executarea, nulitatea, anularea, rezolutiunea, rezilierea sau denuntarea unilaterala a contractelor de achizitii publice, se solutioneaza in prima instanta de catre sectia de contencios administrativ si fiscal a  tribunalului in circumscriptia caruia se afla sediul autoritatii contractante.

    24. Limba care guvernează contractul

24.1. - Limba care guvernează contractul este limba română.

    25. Comunicări

25.1. - (1) Orice comunicare dintre părți, referitoare la îndeplinirea prezentului contract, trebuie să fie transmisă în scris.

           (2) Orice document scris trebuie înregistrat atât în momentul transmiterii, cât și în momentul primirii.

25.2. - Comunicările între părți se pot face și prin telefon, fax sau e-mail, cu condiția confirmării în scris a primirii comunicării.

    26. Legea aplicabilă contractului

26.1. - Contractul va fi interpretat conform legilor din România.

26.2. - Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

    27. Nediscriminare și egalitate de șanse/gen 

27.1. - În executarea contractului de servicii, prestatorul va ţine cont de obligaţiile referitoare la respectarea principiului egalităţii de şanse/gen şi de tratament egal, în cadrul relaţiilor de muncă de orice fel. Prestatorul garantează nediscriminarea în procesul de gestionare a resurselor umane pe criterii de rasa, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu cu potențial de discriminare.

Părțile au înteles să încheie prezentul contract în patru exemplare, trei exemplare pentru achizitor și un exemplar pentru prestator.    

        Achizitor,                              


                 Prestator,

   
JUDEȚUL VASLUI                                                               ..............................

